Fergie

Η Φέργκι Ντουχάμελ (Stacy Ann "Fergie" Ferguson, 27 Μαρτίου 1975) είναι Αμερικανίδα τραγουδίστρια, τραγουδοποιός, σχεδιάστρια μόδας, τηλεοπτική παρουσιάστρια και ηθοποιός. Ηταν η τραγουδίστρια του χιπ-χοπ συγκροτήματος The Black Eyed Peas, με το οποίο έχει λάβει διεθνή επιτυχία. Το πρώτο σόλο άλμπουμ της The Dutchess (2006) έλαβε μεγάλη εμπορική επιτυχία στα charts και τρία από τα τραγούδια του άλμπουμ αυτού μπήκαν στις λίστες Billboard Hot 100 ; London Bridge, Glamorous, Big Girls Don't Cry.

Η Φέργκιουσον ήταν μέλος της παιδικής τηλεοπτικής σειράς Kids Incorporated και του κοριτσίστικου γκρουπ Wild Orchid. Το 2001 άφησε το γκρουπ και εντάχθηκε στους The Black Eyed Peas. Με αυτό το συγκρότημα δημιούργησε μια σειρά από επιτυχίες και άλμπουμ προτού κυκλοφορήσει το πρώτο σόλο άλμπουμ της τον Σεπτέμβριο του 2006. Οι The Black Eyed Peas έλαβαν μεγαλύτερη επιτυχία με την κυκλοφορία του τρίτου άλμπουμ τους μαζί με την Φέργκιουσον, The E.N.D. (2009) ; κατέλαβαν μια θέση στο Billboard Hot 100. Η ίδια ξεκίνησε περιοδεία το 2009-2010 με το γκρουπ της και λάνσαρε την πρώτη της κολόνια, Outspoken, από την Avon τον Μάιο του 2010 ενώ από τότε έχει λανσάρει ακόμα τρεις κολόνιες.

Συνέχισε την επιτυχημένη πορεία της με τους The Black Eyes Peas και κυκλοφόρησαν το άλμπουμ The Beginning (2010) το οποίο περιείχε τρία singles. Καθώς τα πέντε σόλο singles της Φέργκιουσον και τα έξι singles με τους The Black Eyed Peas έχουν φτάσει τα 2 εκατομμύρια κατεβάσματα (downloads) στην Ηνωμένες Πολιτείες, η Φέργκιουσον έγινε η καλλιτέχνης με τις περισσότερες πωλήσεις από την έναρξη του 2011.

 Προσωπική ζωή 
Η Φέργκιουσον ξεκίνησε την σχέση της με τον Τζος Ντουχάμελ τον Σεπτέμβριο του 2004 όταν τον συνάντησε κατά την συμμετοχή της ίδιας και των The Black Eyed Peas σε ένα επεισόδιο του σόου του Ντουχάμελ Las Vegas. Η Φέργκιουσον και ο Ντουχάμελ αρραβωνιάστηκαν τον Δεκέμβριο του 2007 ; παντρεύτηκαν σε μια καθολική τελετή στις 10 Ιανουαρίου 2009. Έχουν έναν γιο που γεννήθηκε τον Αύγουστο του 2013. Τον Μάιο του 2009 η Φέργκιουσον ανακοίνωσε επίσημα την αμφιφυλοφιλία της στην εφημερίδα The Sun. Στις 14 Σεπτεμβρίου 2017 η Φέργκιουσον και ο Ντουχάμελ ανακοίνωσαν τον οριστικό χωρισμό τους που έγινε νωρίτερα την ίδια χρονιά.

 Εθισμός σε ουσίες 
Ενώ ήταν μέλος των Wild Orchids, η Φέργκιουσον ανέπτυξε μια εξάρτηση στην μεθαμφεταμίνη η οποία την ακολούθησε μετά την αποχώρησή της από το συγκρότημα το 2001. Τον Σεπτέμβριο του 2006 η Φέργιουσον μίλησε στο περιοδικό Time για την απεξάρτησή της από την μεθαμφεταμίνη. "Ήταν ο χειρότερος φίλος από τον οποίο έπρεπε να χωρίσω", ανέφερε. "Είναι το ναρκωτικό που είναι εθιστικό. Αλλά ο λόγος για τον οποίο ξεκινάς να το παίρνεις, είναι το ενδιαφέρον μέρος. Η κυριότερη αιτία ήταν ότι ήμουν ένα παιδί ηθοποιός ; έμαθα να καταπνίγω τα συναισθήματα". Η Φέργκιουσον έχει υπογραμμίσει σε αρκετές συνεντεύξεις ότι είναι μια άπληστη χρήστρια φαρμάκων υπνοθεραπείας, τα οποία λάμβανε για να ξεπεράσει τον εθισμό της στην μεθαμφεταμίνη και για να χαλαρώνει. 

 Φιλμογραφία 

 Κινηματογράφος 
ΈτοςΤίτλοςΡόλοςΣημειώσεις1986Monster in the ClosetLucy1998Outside OzonaGirl2000The Gentleman BanditZeke's Girlfriend2005Be CoolHerself2006PoseidonGloria2007Planet TerrorTammy Visan2008Madagascar: Escape 2 AfricaHippo Girlfriendφωνή2009Arthur and the Revenge of MaltazardReplayφωνή2009NineSaraghina2010MarmadukeJezebelφωνή2011Steve Jobs: One Last ThingΗ ίδιαντοκιμαντέρ

 Τηλεόραση 
ΈτοςΤίτλοςΡόλοςΣημειώσεις1984–89Kids IncorporatedStacyΠρωταγωνιστικός ρόλος (σεζόν 1-6)1984It's Flashbeagle, Charlie BrownSally Brownφωνή ; τηλεόραση1985Snoopy's Getting Married, Charlie BrownSally Brownφωνή ; τηλεόραση1985–86The Charlie Brown and Snoopy ShowSally Brown / Pattyφωνή ; πρωταγωνιστικός ρόλος1986Mr. BelvedereBethεπεισόδιο "Του Αγίου Βαλεντίνου" (σεζόν 2, επεισόδιο 18)1994Married... with ChildrenAnnεπεισόδιο "Ελάχιστα ή Τίποτα" (σεζόν 8, επεισόδιο 21)1995California DreamsChristyεπεισόδιο "Ο χρυσός της Τίφφανυ" (σεζόν 3, επεισόδιο 17)1998–01Great PretendersHostσεζόν 1-32003Rocket PowerShaffikaφωνή (σεζόν 3, επεισόδιο 16)2006Instant DefEllaπρωταγωνιστικός ρόλος2007–presentDick Clark's New Year's Rockin' EveHostHollywood concert segments2007Class of 3000Mrs. Clausφωνή ; επεισόδιο "Τάξη του 3000, Χριστούγεννα" (σεζόν 2, επεισόδιο 9)2009–12The Cleveland ShowJill / Mrs. Richter / Vanessaφωνή ; "Pilot" (σεζόν 1, επεισόδιο 1)
"Buried Pleasure" (σεζόν 1, επεισόδιο 13)
"Jesus Walks" (σεζόν 3, επεισόδιο 19)2011Avon VoicesJudge / Mentor2012Fanboy & Chum ChumCopy Kitten / Teacher's Pet"Super Chums" (σεζόν 2, επεισόδιο 25)2013Fashion PoliceGuest mentor"12 April 2013" (σεζόν 8, επεισόδιο 16)
"11 June 2013" (σεζόν 8, επεισόδιο 25)

 Δισκογραφία 
 The Dutchess (2006)
 Double Dutchess (2017)

 Εξωτερικοί σύνδεσμοι 
 Επίσημη ιστοσελίδα
 Fergie στο AllMusic
 Fergie στο IMDb
 Fergie στο TCM Movie Database
 Έργο "Παιδιά του Κόσμου"
 Μια εκ βαθέων συνέντευξη της Φέργκι στον Πητ Λιούις, "Blues & Soul" Φεβρουάριος 2008
 Παραπομπές 

Κατηγορία:Αμερικανίδες τραγουδίστριες
Κατηγορία:Αμερικανοί τραγουδοποιοί
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Κατηγορία:Αμφιφυλόφιλες γυναίκες ηθοποιοί
Κατηγορία:Αμερικανοί σχεδιαστές μόδας
Κατηγορία:ΛΟΑΤ Χριστιανοί